钦定古今图书集成/明伦汇编/闺媛典/第365卷 > 《为诸妇祭庾新妇文》前人
## 钦定古今图书集成/明伦汇编/闺媛典/第365卷 > 《为诸妇祭庾新妇文》前人

潜形幽榇，宁神旧宇。室虚风生，床尘帷举。自我不见，
载离寒暑。虽则乖隔，哀亦时叙。启殡今夕，祖行明朝。
雨绝华庭，埃灭大宵。俪执箕帚，偕奉朝夕。髣髴未行，
顾瞻弗获。伏膺饮泪，感今怀昔。“怀昔伊何？祁祁娣姒。
感今伊何，冥冥吾子。”形未废目，音犹在耳。